stanford-oval/wikipedia huggingface dataset:
อำเภอสอยดาว
การแบ่งเขตการปกครอง > การปกครองส่วนท้องถิ่น

ท้องที่อำเภอสอยดาวประกอบด้วยองค์กรปกครองส่วนท้องถิ่น 6 แห่ง ได้แก่
เทศบาลตำบลสอยดาว ครอบคลุมพื้นที่ตำบลปะตง (เฉพาะบางส่วนของหมู่ที่ 1) และตำบลทรายขาว (เฉพาะบางส่วนของหมู่ที่ 1, 3, 5, 9, 12)
เทศบาลตำบลทับช้าง ครอบคลุมพื้นที่ตำบลทับช้างทั้งตำบล
องค์การบริหารส่วนตำบลปะตง ครอบคลุมพื้นที่ตำบลปะตง (นอกเขตเทศบาลตำบลสอยดาว)
องค์การบริหารส่วนตำบลทุ่งขนาน ครอบคลุมพื้นที่ตำบลทุ่งขนานทั้งตำบล
องค์การบริหารส่วนตำบลทรายขาว ครอบคลุมพื้นที่ตำบลทรายขาว (นอกเขตเทศบาลตำบลสอยดาว)
องค์การบริหารส่วนตำบลสะตอน ครอบคลุมพื้นที่ตำบลสะตอนทั้งตำบล
สถานที่ท่องเที่ยว > เขตรักษาพันธุ์สัตว์ป่าเขาสอยดาว

ตั้งอยู่ตำบลทรายขาว มีพื้นที่ 465,637.5 ไร่ ห่างจากตัวจังหวัดจันทบุรีประมาณ 70 กิโลเมตร จากจังหวัดจันทบุรีเดินทางตามทางหลวงหมายเลข 317 ที่มุ่งสู่จังหวัดสระแก้ว ป่าเขาสอยดาวมีสภาพภูมิประเทศเป็นภูเขาสลับซับซ้อน ประกอบด้วยภูเขาน้อยใหญ่จำนวนมากมาย เช่น ยอดเขาสอยดาวมี 2 ยอด ยอดเขาสอยดาวใต้สูงประมาณ 1,675 เมตร นอกจากนี้ยังมีเขาสิบห้าชั้น เขาตะพง เขางู และเขาทรายขาว ภูเขาเหล่านี้เป็นแหล่งกำเนิดของน้ำตกและห้วยน้ำลำธารหลายสาย นอกจากนี้ยังทำให้เกิดทิวทัศน์ที่สวยงามอีกด้วย
ภาพตัวอำเภอสอยดาว และเขตรักษาพันธุ์สัตว์ป่าเขาสอยดาว มองจากที่ว่าการอำเภอสอยดาว
สถานที่ท่องเที่ยว > น้ำตกเขาสอยดาว

อยู่ในเขตรักษาพันธุ์สัตว์ป่าเขาสอยดาว การเดินทางมาสู่น้ำตกสามารถเดินทางมาได้ 2 ทาง คือ
เส้นทางที่ออกจากจังหวัดจันทบุรีตรงมายังหมู่บ้านปะตง ตำบลปะตง ระยะทาง 70 กิโลเมตร
เส้นทางที่ออกจากจังหวัดสระแก้วมุ่งหน้าสู่หมู่บ้านปะตง ตำบลปะตง ระยะทาง 75 กิโลเมตร
และจากหมู่บ้านปะตงเข้าไปสู่ที่ทำการเขตอุทยานอีก 5 กิโลเมตร ทิวทัศน์ในระหว่างการเดินทางไปเขาสอยดาวจะเป็นสวนผลไม้นานาชนิดเขียวทึบไปตลอดทาง
เกา เซิงไท่

เกา เซิงไท่ (高昇泰) เป็นปฐมกษัตริย์แห่งอาณาจักรต้าจง(大中國) เป็นพระโอรสของเกา จื้อเซิง (高智昇) ทรงครอง ราชย์ช่วงปี พ.ศ. 1637–1639 (ค.ศ. 1094–1096)
ตัวละครในนิยาย

เกาเฉิงไท่ (高陞泰) เป็นตัวละครในนิยายกำลังภายในของกิมย้ง เรื่องแปดเทพอสูรมังกรฟ้า
อิมโนดีกอร์ซอว์

| คำแปล: เพลงชาติกือราเซา |
| --- | --- |
Himno di Kòrsou

เพลงชาติของ กูราเซา
เนื้อร้อง: Friar Radulphus, 1898 Guillermo Rosario, Mae Henriquez, Enrique Muller, and Betty Doran, 1978
ทำนอง: Friar Candidus Nouwens, Errol Colina
รับไปใช้: 26 กรกฎาคม 1978

ตัวอย่างเสียง
"อิมโนดีกอร์ซอว์" (บรรเลง)ไฟล์ ช่วยเหลือ
 
เพลงชาติกือราเซา (ภาษาปาเปียเมนโต: Himno di Kòrsou) เป็นเพลงชาติของกือราเซา. มีบทร้องทั้งหมด 8 บท, โดยนิยมขับร้องใน 2 บทแรก (บทที่ 1 กับ 2) และ 2 บทสุดท้าย (บทที่ 7 กับ 8). เนื้อร้องบทที่ 1, ซึ่งกล่าวถึงบรรพบุรุษแห่งกือราเซา, ดินแดนหมู่เล็กในทะเลแคริเบียน.
ประวัติ

ประพันธ์เนื้อร้องโดย ไฟรเออร์ชาวดัชต์ นามว่า, ไฟรเออร์ ราดูลปุส, เนื่องในวโกาสพระราชพิธีบรมราชภิเษกของสมเด็จพระราชินีนาถวิลเฮลมินา เมื่อ ค.ศ. 1898. มีชื่อที่รู้จักในกันทั่วไป อย่างไม่เป็นทางการว่า "Den Tur Nashon Nos Patria Ta Poko Konosí" ("In Every Nation Our Fatherland Is Little Known"). ในระหว่างการเฉลิมฉลอง, โรงเรียนเซ็นโยเซฟ โรงระดับประถมศึกษาท้องถิ่น, ได้มีการฝึกหัดขับร้องเพลงดังกล่าวด้วยทำนองเพลง Tyrolean ชื่อว่า Andreas-Hofer-lied.
ในช่วงทศวรรษที่ 1930 ไฟรเออร์คาร์ดินัล นูวเว็น ได้เรียบเรียงเสียง ซึ่งเป็นทำนองเพลงที่ใช้เป็นเพลงชาติ. ในหลายปีต่อมาได้มีการขับร้องเพลงดังกล่าวเนื่องวาระสำคัญของชาติ เช่น โกนิงส์ดัค (วันพระราชา หรือ วันพระราชินีนาถ), และ วันสำคัญของชาติ. คณะกรรมาธิการแห่งรัฐบาล ได้มีการประพันธ์คำร้องขึ้นใหม่ ก่อนการประกาศใช้เพลงชาติกือราเซาอย่างเป็นทางการ เมื่อ ค.ศ. 1978. The assumed belittlement of the Island by the Title and the first phrase one of the motifs for the adaptation ordered by the insular government. The website of the insular government of Curaçao cites Guillermo Rosario, Mae Henriquez, Enrique Muller, and Betty Doran as the writers of the anthem's lyrics.
การขับร้อง

รัฐบาลกือราเซา ได้มีการออกข้อบังคับการบรรเลงเพลงชาติ เมื่องวันที่ 18 มิถุนายน ค.ศ. 2003. โดยนิยมขับร้องใน 2 บทแรก (บทที่ 1 กับ 2) และ 2 บทสุดท้าย (บทที่ 7 กับ 8). เพลงฉบับพิธีการ เนื้อร้องมีทั้งหมด 8 บท การขับร้องดังกล่าวเนื่องวาระสำคัญของชาติดังนี้:
ผู้ว่าราชการแห่งกือราเซา, รักษาการณ์ผู้ว่าการ หรือ คณะรัฐมนตรี เป็นประธานในงานรัฐพิธี
งานพระราชพิธี ที่เกี่ยวข้องกับพระมหากษัตริย์ หรือ รัฐพิธีที่รัฐบาลจัดขึ้น และ การเฉลิมฉลองในวาระสำคัญของชาติ,
การเชิญธงชาติกือราเซา หรือ การแข่งขันกีฬานานาชาติที่กือราเซาเข้าร่วมการแข่งขัน.
สถานีวิทยุและโทรทัศน์ทุกช่องของกือราเซา ต้องบรรเลงเพลงชาติในช่วงเข้าสู่วันปีใหม่ของทุกๆปี และ ช่วงเวลาเปิด และ ปิดสถานีของทุกวัน. อนึ่ง สถานีวิทยุจะทำการบรรเลงเพลงชาติ ในเวลาเที่ยงวัน.
ดูเพิ่ม

ธงชาติกือราเซา
ตราแผ่นดินของกือราเซา
บรรณานุกรม

"Nos Himno" [About Anthem] (ภาษาปาเปียเมนโต). gobiernu.cw. คลังข้อมูลเก่าเก็บจากแหล่งเดิมเมื่อ 2014-04-08. สืบค้นเมื่อ 8 April 2014.
แม่แบบ:ประเทศกือราเซา
อลัน วู

| อลัน วู |
| --- | --- |
เกิด: 11 มิถุนายน พ.ศ. 2515 (52 ปี) 吴振天 (Allan Wu)
อาชีพ: นักแสดง พิธีกร
อลัน วู หรือ หวู เจิ้นเทียน (จีน: 吴振天; พินอิน: Wú Zhèntiān) หรือชื่อเดิม หวู เจิ้นยู่ (จีน: 吴振宇; พินอิน: Wú Zhènyù) เกิดเมื่อวันที่ 11 มิถุนายน พ.ศ. 2515 เป็นชาวสิงคโปร์ โดยมีเชื้อสายจีน-อเมริกัน  เป็นนักแสดง, พิธีกร, อดีตวีเจเอ็มทีวี เอเชีย  และที่สร้างชื่อเสียงที่สุดของอาชีพการงานของเขาก็คือการเป็นพิธีกรเรียลลิตี้โชว์ชื่อดังอย่าง  ดิ อะเมซิ่ง เรซ เอเชีย
ประวัติ

อลันจบการศึกษาจากมหาวิทยาลัยแคลิฟอร์เนีย เบิร์กเลย์ และได้เข้าสู่วงการบันเทิง  ด้วยบุคลิกและภาพลักษณ์ที่ดี  จึงเข้ามาเป็นนายแบบสังกัดฟอร์ด เอเจนซี่  ในขณะนั้นเองเขาได้ร่วมแข่งขันรายการเฟียร์ แฟ็คเตอร์โดยได้ลำดับ 2 ทำให้ชีวิตของเขาเปลี่ยนไปและมุ่งหน้าสู่ฮ่องกงเพื่อเริ่มต้นอาชีพนักแสดง
เขาต้องฟันฝ่าอุปสรรคกับภาษาจีนกลางและภาษาจีนกวางตุ้ง เอ็มทีวีไต้หวันได้ให้โอกาสเขาได้เป็นวีเจ  โดยเป็นพิธีกรร่วมในคอนเสิร์ตวันคริสต์มาส และงานแสดงละครเรื่อง "Wu Yan De Ai" และภาพยนตร์ตลกโรแมนติกอย่าง "I Do, I Do" ของประเทศสิงคโปร์
ความโด่งดังของเขายิ่งทวีคูณเพิ่มขึ้นเมื่อเขาได้เป็นพิธีกรในรายการ ดิ อะเมซิ่ง เรซ เอเชีย ตั้งแต่ฤดูกาลแรกจนถึงปัจจุบัน ทางช่องเอเอ็กซ์เอ็น ทำให้เขาเป็นที่รู้จักไปทั่วเอเชียเนื่องจากรายการนี้เป็นรายการที่ดังมากและออกอากาศทั่วทั้งเอเชีย รวมถึงยังมีอีกหลายประเทศที่ซื้อรายการไปฉายต่อในประเทศตนเองภายหลังอีกด้วย
เขาแต่งงานกับนักแสดงสาวชาวสิงคโปร์ชื่อว่า "หว่อง ลี่หลิน" มีลูกสาวชื่อเซ็จ  และลูกชายโจนัส  โดยงานแต่งงานของทั้งสองจัดขึ้นโดยบริษัทฟลาย เอ็นเตอร์เทนเมนต์
รายการทีวี

Beautiful Connection (2002)
Always On My Mind 无炎的爱 (2003)
Night Corridor (2003)
True Heroes (2003)
Baby Blues (2005)
I do, I do (2005)
My Lucky Charm (2005)
House of Joy (2006) (นักแสดงสมทบ)
ดิ อะเมซิ่ง เรซ เอเชีย (2006 – ปัจจุบัน) (พิธีกร)
ดิ อะเมซิ่ง เรซ 16 (2010) (เป็นผู้ถือคำใบ้)
Kung Fu Hip-Hop (2008)
Beg for Death
C.I.D 刑警二人组
Shanghai Idol (พิธีกร)
A Child's Hope 孩有明天
A Child's Hope II 孩有明天II
My In Laws
City Of Heroes
The Unbeatables
Bukit Ho Swee  河水山
Love Matters – Coffee on Cream
Fear Factor (ผู้เข้าแข่งขัน)
แหล่งข้อมูลอื่น

Allan Wu ที่อินเทอร์เน็ตมูวีเดตาเบส
อึ้ง ยาน ยี

เวนดี้ อึ้ง ยาน ยี (เกิด 11 กรกฎาคม ค.ศ. 1993) เป็นนักกีฬากระโดดน้ำชาวมาเลเซีย อึ้ง ยาน ยี เริ่มแข่งขันกระโดดน้ำเมื่ออายุ 13 ปี ที่สระว่ายน้ำบันดาร์ ตุน ราซัก ในการแข่งขันโอลิมปิกฤดูร้อน 2012 เธอเข้าร่วมการแข่งขันกระโดดน้ำ ค.ศ. 2015 ได้เข้าร่วมกีฬาทางน้ำชิงแชมป์โลก 2015 ที่คาซัน ประเทศรัสเซีย และกีฬากระโดดน้ำในโอลิมปิกฤดูร้อน 2016.
เขายายเที่ยง

| เขายายเที่ยง> จุดสูงสุด |
| --- | --- |
ความสูง ส่วนยื่นจากฐาน: 650 เมตร (2,133 ฟุต)
ข้อมูลทางภูมิศาสตร์
ที่ตั้ง: ตำบลคลองไผ่ อำเภอสีคิ้ว, จังหวัดนครราชสีมา, ประเทศไทย
เขายายเที่ยง เป็นภูเขาในเขตตำบลคลองไผ่ อ.สีคิ้ว จ.นครราชสีมา มีอาณาเขตแนวป่าติดต่อกับ ป่าเขาเตียน ป่าเขาเขื่อนลั่น ป่าปากช่อง ป่าหมูสี และเขื่อนลำตะคอง ซึ่งเป็นเขตป่าสงวนตามแผนที่-อาคารของกรมแผนที่ทหาร เมื่อปี 2545
ชาวบ้านขึ้นมาทำกินบนเขาตั้งแต่ปี 2517 โดยถางป่าทำไร่ข้าวโพด จนเป็นพื้นที่ป่าเสื่อมโทรม ต่อมาในปี 2524 กรมป่าไม้จึงมาจัดสรรให้คนละ 14 ไร่ 2 งาน โดย 14 ไร่ให้เป็นที่ทำกิน ส่วน 2 งานให้เป็นที่อยู่อาศัย  แต่เนื่องจากพื้นที่บริเวณนี้ส่วนหนึ่งเป็นหิน ไม่เหมาะสำหรับทำการเกษตร ชาวบ้านจึงขายที่ต่อให้กับคนต่างถิ่น โดยมีข้าราชการจำนวนหนึ่งมาซื้อต่อเป็นทอดๆ เพราะบนเขามีทิวทัศน์สวยงาม มีอากาศดี เหมาะจะนำมาสร้างเป็นบ้านพักตากอากาศ  รวมทั้งพล.อ.สุรยุทธ์ จุลานนท์ ทั้งนี้พื้นที่บริเวณนี้ยังไม่มีการออกเอกสารสิทธิ มีเพียงหลักฐานการเสียภาษีบำรุงท้องที่ (ภ.ท.บ.5) ที่ที่ว่าการอำเภอเป็นผู้ออกให้
ตำนานเขายายเที่ยง

ตำนานเขายายเที่ยง โดยชาวบ้านชื่อ สนั่น จุลสุทธิ เล่าว่า  สมัยที่ยังเป็นป่าก่อนที่ชาวบ้านจะมาอยู่กัน 40-50 ปีมาแล้ว ยายเที่ยงกับปู่สิงห์ดำเป็นคนแรกที่ขึ้นไปบนเขา ไปถางป่าสร้างบ้าน ทำไร่ ปลูกผัก ปลูกข้าว จนต่อมาหลายสิบปียายเที่ยงไปตายที่เขากระโจม เป็นเขาลูกที่อยู่ติดกัน ส่วนปู่สิงห์ดำไม่มีใครกล่าวถึง เพราะเรื่องมันนานมาแล้ว เหมือนเป็นตำนานของที่นี่ เมื่อยายเที่ยงตายศพก็ทิ้งอยู่บนเขากระโจมแบบเดียวดาย จนเมื่อราวๆ ปี 2541 ผู้ใหญ่บ้านแห่งนี้ฝันว่ามีหญิงแก่มาหา บอกให้ไปขุดกระดูกที่เขากระโจมมาทำบุญให้หน่อย บอกสถานที่ตำแหน่งเสร็จสรรพ ชาวบ้านก็ไปขุดกันตามคำของหญิงแก่คนนั้น ปรากฏว่ามีกระดูกจริงตามฝัน ชาวบ้านนำกระดูกมาทำบุญ แล้วสร้างศาลขึ้นที่ปากทางเข้าหมู่บ้าน เรียกกันว่า ศาลยายเที่ยงกับศาลปู่สิงห์ดำ ตั้งแต่นั้นมา
เกาะสาก

| --- | --- |

การปกครอง
 ไทย
จังหวัด: ชลบุรี
อำเภอ: บางละมุง
ตำบล: นาเกลือ
ข้อมูลอื่น ๆ
เขตเวลา: UTC+07:00
เกาะสาก เป็นเกาะขนาดเล็กในพัทยา ตั้งอยู่หมู่ที่ 7 ตำบลนาเกลือ อำเภอบางละมุง จังหวัดชลบุรี ห่างจากเกาะล้านไปทางทิศเหนือประมาณ 600 เมตร รูปร่างโค้งเป็นรูปเกือกม้าหงาย มีหาดทราย 2 หาดทางทิศเหนือและใต้ของเกาะ และมีแนวปะการัง บนเกาะมีที่พักสำหรับนักท่องเที่ยว
เดิมทีเกาะสากเป็นสถานที่ตากอากาศของตระกูลจุลละทรัพย์สำหรับต้อนรับแขกบ้านแขกเมือง บริเวณหน้าหาดมีสิ่งปลูกสร้างลักษณะเป็นรีสอร์ตประมาณ 15 หลัง และบริเวณทางเดินไปยังชายหาด 2 ข้างทาง มีรั้วรอบ ภายในรั้วจะมีรอยประทับของฝ่ามือและฝ่าเท้าบุคคลที่มีชื่อเสียงในแวดวงต่าๆ ทั้งนักการเมือง จากไทยและต่างประเทศ รวมไปถึงรอยพระบรมวงศานุวงศ์เรียงรายเป็นระยะทางยาวกว่า 50 เมตร
อึ๋ง ก็อก ส็อง

| อึ๋ง ก็อก ส็อง |
| --- | --- |
黄国松
อึ๋ง เมื่อปี 2023
เกิด: ปีเตอร์ อึ๋ง ก็อก ส็อง  (1948-02-11) 11 กุมภาพันธ์ ค.ศ. 1948 (76 ปี) อาณานิคมสิงคโปร์
ศิษย์เก่า: มหาวิทยาลัยสิงคโปร์ (BS) มหาวิทยาลัยสแตนฟอร์ด (MS) 
พรรคการเมือง: อิสระ
คู่สมรส: Patricia Chee (สมรส 1972; เสียชีวิต 2005)
คู่รัก: Sybil Lau (2020–ปัจจุบัน)
บุตร: 3
เว็บไซต์: www.ngkoksong.com
ปีเตอร์ อึ๋ง ก็อก ส็อง (อักษรโรมัน: Peter Ng Kok Song, จีน: 黄国松; พินอิน: Huáng Guó Sōng; เป่อ่วยยี: N̂g Kok-sông; ออกเสียงแบบแต้จิ๋ว: [ŋ˥˥ kok̚˨ soŋ˥˥]; เกิด 11 กุมภาพันธ์ 1948) หรือ อึ๋ง ก็อก ส็อง (อักษรโรมัน: Ng Kok Song) เป็นนักการเงิน, ผู้บริหารกองทุน และผู้บริหารธุรกิจ อดีตประธานคณะกรรมการการลงทุนของจีไอซีระหว่างปี 2007 ถึง 2013, ประธานองค์การเงินตราแห่งสิงคโปร์ระหว่างปี 1985 ถึง 1986
อึ๋งเป็นผู้ร่วมก่อตั้งบริษัทบริหารจัดการทรัพย์สิน อาวันดา อินเวสต์เมนต์แมเนจเมนต์ (Avanda Investment Management), เป็นประธานคณะกรรมการคนแรกของสิงคโปร์อินเทอร์เนชันนอลมอเน็ตทารีเอ็กซ์เชนจ์ (SIMEX) ที่ซึ่งต่อมาคือเอสจีเอ็กซ์กรุ๊ป รวมถึงดำรงตำแนห่งในคณะกรรมการของเอสจีเอ็กซ์กรุ๊ประหว่างปี 2013 ถึง 2018 และใน เทมาเส็กโฮลดิง ระหว่างปี 2003 ถึง 2005
ในปี 2023 อึ๋งประกาศตัวลงสมัครเลือกตั้งประธานาธิบดีสิงคโปร์ในปีนั้น และได้รับวุฒิบัตรรับรองสิทธิเข้าลงสมัคร (Certificate of Eligibility) โดยคณะกรรมการเลือกตั้งประธานาธิบดีและประสบความสำเร็จในการได้รับการเสนอชื่อเป็นหนึ่งในสามผู้ลงสมัคร เขาได้รับคะแนนเสียง 15.72% ซึ่งมากกว่า Tan Kin Lian ที่ 13.88% กระนั้น ก็ยังพ่ายให้กับตรรมัน จัณมุกะรัตตินัม, ซึ่งได้รับคะแนนเสียง 70.40%
อนุโมทนากถา

อนุโมทนากถา เป็นบทสวดมนต์ของพระสงฆ์ในพระพุทธศาสนา ที่สวดเพื่อมุ่งประสงค์ให้ผู้ถวายทานแก่พระสงฆ์เกิดความยินดีในทาน หรือเพื่อแสดงธรรมแก่ผู้ถวาย ในสมัยพุทธกาล พระสูตรสำคัญ ๆ เกิดจากคำอนุโมทนากถาของพระพุทธเจ้าที่ทรงแสดงแก่ผู้ถวายทานตามสถานที่ต่าง ๆ ที่พระองค์เสด็จไปรับบิณฑบาต ปัจจุบันพระสงฆ์มีบทสวดสำหรับอนุโมทนาโดยเฉพาะ ส่วนใหญ่จะตัดตอนมาจากพระสูตรในพระไตรปิฎก ซึ่งมีบทที่พระสงฆ์ใช้สวดเป็นประจำไม่กี่พระสูตร แต่บทที่พระสงฆ์สวดนำเป็นปกติทุกครั้งก่อนที่จะสวดเนื้อหาในพระสูตรคือบทอนุโมทนารัมภกถา และบทสามัญญานุโมทนากถา (แปลว่าบทสวดเริ่มต้นและบทสวดปกติ) หรือที่เรียกกันสั้น ๆ ว่า ยถา-สัพพี ซึ่งเป็นบทสวดที่ไม่ใช่พระพุทธพจน์ โดยบทยถาเป็นการให้พรอุทิศส่วนกุศลให้กับผู้ที่ล่วงลับไปแล้ว บทสัพพีมีเนื้อหากล่าวถึงการอำนวยมงคลและอวยพรให้ผู้ถวายทานปราศจากอันตรายทั้งหลาย
อนุโมทนากถา นอกจากจะหมายถึงบทสวดภาษาบาลีของพระสงฆ์แล้ว ยังอาจหมายถึงคำกล่าวของพระสงฆ์ที่แสดงในงานต่าง ๆ เพื่อขอบคุณเจ้าภาพอีกด้วย
บทสวดนำ (อนุโมทนารัมภาสามัญญานุโมทนกถา)

บทที่เริ่มต้นว่า “ยถา” มีชื่อเรียกว่า บทอนุโมทนารัมภคาถา
หมายถึง คาถาที่เริ่มก่อนการอนุโมทนา กล่าวคือ ก่อน ที่พระสงฆ์จะอนุโมทนาในบุญกุศลที่อุบาสกอุบาสิกาได้ทำแล้ว
พระสงฆ์จะกล่าวบทอนุโมทนารัมภคาถานี้ เพื่อให้อุบาสกอุบาสิกาได้เตรียมตัวตั้งใจรับพรสืบไป บทนี้เป็นภาษาบาลี ดังนี้
ยถา วาริวหา ปูรา ปริปูเรนฺติ สาครํ
เอวเมว อิโต ทินฺนํ เปตานํ อุปกปฺปติ
อิจฺฉิตํ ปตฺถิตํ ตุมฺหํ ขิปฺปเมว สมิชฺฌตุ
สพฺเพ ปูเรนฺตุ สงฺกปฺปา จนฺโท ปณฺณรโส ยถา มณิ โชติรโส ยถา
แปลเป็นไทยได้ว่า “ห้วงน้ำที่เต็มย่อมยังสมุทรสาครให้บริบูรณ์ได้ฉันใด ทานที่ท่านอุทิศให้แล้วแต่โลกนี้ย่อมสำเร็จประโยชน์แก่ผู้ที่ละโลกนี้ไปแล้ว ฉันนั้น ขออิทธิผลที่ท่านปรารถนาแล้ว ตั้งใจแล้ว จงสำเร็จโดยฉับพลัน ขอความดำริทั้งปวงจงบริบูรณ์ เหมือนดังพระจันทร์วันเพ็ญ (และ) เหมือนแก้วมณีอันสว่างไสว”
ส่วนบทที่เริ่มต้นว่า “สัพพี” มีชื่อเรียกว่า บทสามัญญานุโมทนาคาถา
หมายถึง คาถาที่พระสงฆ์ใช้สวดทุกครั้งที่อนุโมทนาในบุญกุศลที่อุบาสกอุบาสิกาได้ทำแล้ว บทนี้เป็นภาษาบาลี ดังนี้
สพฺพีติโย วิวชฺชนฺตุ สพฺพโรโค วินสฺสตุ
มา เต ภวตฺวนฺตราโย สุขี ทีฆายุโก ภว
อภิวาทนสีลิสฺส นิจฺจํ วุฑฺฒาปจายิโน
จตฺตาโร ธมฺมา วฑฺฒนฺติ อายุ วณฺโณ สุขํ พลํ
แปลเป็นไทยได้ว่า “ความจัญไรทั้งปวงจงบำราศไป โรคทั้งปวงจงหายไป อันตรายอย่ามีแก่ท่าน ขอท่านจงเป็นผู้มีความสุข มีอายุยืน ธรรม 4 ประการ คือ อายุ วรรณะ สุขะ พละ ย่อมเจริญแก่บุคคลผู้มีการอภิวาทเป็นปรกติ อ่อนน้อมต่อผู้เจริญเป็นนิตย์”
ซึ่งบทสวดนี้มักเรียกกันตามความหมายของคำอวยพรและผู้ที่จะรับพรนั้นว่า "ยถาให้ผี-สัพพีให้คน"
บทสวดอนุโมทนากถาที่มีที่มาจากในพระสูตร

บทสวดในพระสูตรที่พระสงฆ์นิยมนำมาสวดต่อจากบทสามัญญานุโมทนากถา
กาลทานสุตฺตกถา (บทสวดที่ขึ้นต้นด้วย: กาเล ททนฺติ สปญฺญํ...)
บทสวดนี้พระสงฆ์นิยมสวดในงานทำบุญที่กำหนดตามกาล เช่น กฐิน, สลากภัต เป็นต้น
ติโรกุฑฺฑกัณฺฑปจฺฉิมกถา (บทสวดที่ขึ้นต้นด้วย: อทาสิ เม อกาสิ เม...)
บทสวดนี้พระสงฆ์นิยมสวดในงานศพ และงานทำบุญอุทิศให้ผู้ตาย
อคฺคปฺปทานสุตฺตกถา (บทสวดที่ขึ้นต้นด้วย: อคฺคโต เว ปสนฺนานํ...)
โภชนทานานุโมทนกถา (บทสวดที่ขึ้นต้นด้วย: อายุโท พลโท ธีโร...),
บทสวดนี้พระสงฆ์นิยมสวดหลังฉันอาหารบิณฑบาตทั่วไป
อาฏานาฏิยปริตฺตํ (บทสวดที่ขึ้นต้นด้วย: สพฺพโรควินิตฺมุตฺโต...)
บทนี้พระสงฆ์นิยมสวดหลังฉันอาหารบิณฑบาตทั่วไป โดยไม่ต้องขึ้นอนุโมทนารัมภาสามัญญานุโมทนกถา
เทวตาทิสฺสทกฺขิณานุโมทนกถา (บทสวดที่ขึ้นต้นด้วย: ยานีธ ภูตานิ สมาคตานิ...)
อาทิยสุตฺตกถา (บทสวดที่ขึ้นต้นด้วย: ภุตฺตา โภคา ภฏา ภจฺจา...)
วิหารทานกถา (บทสวดที่ขึ้นต้นด้วย: สีตํ อุณฺหํ ปฏิหนฺติ...)
บทสวดนี้พระสงฆ์นิยมสวดหลังในงานถวายอาคารเป็นสาธารณะทานหรือถวายแก่สงฆ์
ปัญหาเรื่องสถานที่สวดของภิกษุ

ปัญหาเกิดมาจากหลังจากตักบาตรเสร็จพระภิกษุมักสวดอนุโมทนารมภคาถาและสามัญญานุโมทนาคาถาหรือยถา-สัพพี ให้พรที่ข้างถนน ซึ่งมีผู้ที่แสดงความเห็นเกี่ยวกับความเหมาะสมในเรื่องดังกล่าว อยู่สองฝ่ายด้วยกันคือ [ต้องการอ้างอิง]
ฝ่ายหนึ่งมองว่า การออก บิณฑบาตร เป็นการออกกำลังกายด้วยความมีสติ เท่ากับเดินจงกรมของพระ และโปรดเวไนยสัตว์ ตลอดจนภูตผี สัมภเวสีเร่ร่อน เทพ เทวา ไปด้วยการแผ่เมตตาไปตลอดทางทั้งขาไป-ขากลับ พระจะ สวดยะถาสัพพี-ให้พรแก่คนตักบาตรทำบุญและผีทั้งหลาย เมื่อฉันอาหารเสร็จแล้วที่วัด  ภูตผี วิญญาณเร่ร่อน เปรต ก็มารอขอส่วนบุญกันตอนนั้นเอง จึงไม่ควรสวดข้างถนน
อีกฝ่ายมองว่า เป็นสิ่งที่น่าอนุโมทนายินดีด้วย การบิณฑบาตรตอนเช้าไม่ใช่เพียงแค่คนที่นำอาหารมาใส่บาตรที่จะได้รับอานิสงส์ผลบุญ แต่ถือเป็นการโปรดสัตว์ด้วย
ในต่างจังหวัด เช่นแถวภาคอิสาณหรือภาคเหนือ เช้าตรู่พระท่านเข้าแถวออกบิณฑบาต ผู้คนจะนั่งคุกเข่า ค่อยๆบรรจงหยิบอาหารหรือข้าว ใส่ลงในบาตร เป็นภาพที่สวยงามมาก พอพระท่านรับเสร็จ ท่านก็จะให้พร แต่สิ่งที่สำคัญเราจะลืมไม่ได้ คือ อย่าอยู่สูงกว่าพระ เช่นสวมรองเท้าใส่บาตร หรือบางทีก็ถอด แต่ทว่า ยืนบนรองเท้า แบบนี้จึงจะเป็นสิ่งที่ไม่เหมาะสม เป็นการไม่เคารพพระ บางแห่งพระท่านจะเมตตามากกว่านั้นอีก คือ เมื่อรับบาตรเสร็จ ท่านจะนั่งในที่เหมาะสม เช่นศาลาพักริมถนน ญาติโยมก็จะนั่งประนมมือฟังเทศน์อบรมธรรมะจากท่าน ก่อนที่ท่านจะกลับวัด [ต้องการอ้างอิง]
ดูเพิ่ม

กถา
ยูฟ่าแชมเปียนส์ลีก ฤดูกาล 2023–24

| --- | --- |
สนามเวมบลีย์ในลอนดอนจะเป็นสนามแข่งขันนัดชิงชนะเลิศ
รายละเอียดการแข่งขัน
วันที่: รอบคัดเลือก:  27 มิถุนายน – 30 สิงหาคม 2023   การแข่งขัน: 19 กันยายน 2023 – 1 มิถุนายน 2024
ทีม: รอบแบ่งกลุ่ม: 32 ทั้งหมด: 78 (จาก 53 สมาคม)
อันดับเมื่อสิ้นสุดการแข่งขัน
ชนะเลิศ:  เรอัลมาดริด (สมัยที่ 15th)
รองชนะเลิศ:  โบรุสซีอาดอร์ทมุนท์
สถิติการแข่งขัน
จำนวนนัดที่แข่งขัน: 125
จำนวนประตู: 375 (3 ประตูต่อนัด)
ผู้ชม: 6,511,191 (52,090 คนต่อนัด)
ผู้ทำประตูสูงสุด: แฮร์รี เคน (ไบเอิร์นมิวนิก) กีลียาน อึมบาเป (ปารีแซ็ง-แฌร์แม็ง) คนละ 8 ประตู
← 2022–23 2024–25 → 
ยูฟ่าแชมเปียนส์ลีก ฤดูกาล 2023–24 เป็นฤดูกาลที่ 69 ของการแข่งขันฟุตบอลระดับสโมสรชั้นนำของยุโรปซึ่งจัดโดยยูฟ่า และเป็นฤดูกาลที่ 32 นับตั้งแต่เปลี่ยนชื่อจากยูโรเปียนคัพเป็นยูฟ่าแชมเปียนส์ลีก
รอบชิงชนะเลิศจะเล่นที่สนามกีฬาเวมบลีย์ในลอนดอน ประเทศอังกฤษ แชมป์ยูฟ่าแชมเปียนส์ลีก ฤดูกาล 2023–24 จะผ่านเข้ารอบโดยอัตโนมัติสำหรับรอบแบ่งกลุ่มของยูฟ่าแชมเปียนส์ลีก ฤดูกาล 2024–25 และยังได้รับสิทธิ์ในการพบกับแชมป์ยูฟ่ายูโรปาลีก ฤดูกาล 2023–24 ในยูฟ่าซูเปอร์คัพ 2024
ฤดูกาลนี้จะเป็นฤดูกาลสุดท้ายที่ใช้รูปแบบปัจจุบันคือมี 32 ทีมเข้าร่วมในรอบแบ่งกลุ่ม หลังจากที่ยูฟ่าประกาศว่ารูปแบบใหม่จะถูกนำมาใช้ในฤดูกาลหน้า
การคัดเลือกสโมสร

80 สโมสรจาก 53 ประเทศ ของสมาชิกยูฟ่าจำนวน 55 ประเทศ จะได้เข้าร่วมการแข่งขันยูฟ่าแชมเปียนส์ลีก ฤดูกาล 2023–24 (ยกเว้น
ลิกเตนสไตน์, ซึ่งไม่ได้จัดการแข่งขันลีก และ รัสเซีย). การจัดอันดับสมาคมขึ้นอยู่กับ ค่าสัมประสิทธิ์สมาคมยูฟ่า ใช้เพื่อกำหนดจำนวนทีมที่เข้าร่วมสำหรับแต่ละสมาคม:
สมาคมอันดับที่ 1–4 จะได้สโมสรเข้าร่วมการแข่งขัน 4 สโมสร
สมาคมอันดับที่ 5–6 จะได้สโมสรเข้าร่วมการแข่งขัน 3 สโมสร
สมาคมอันดับที่ 7–15 (ยกเว้น รัสเซีย) จะได้สโมสรเข้าร่วมการแข่งขัน 2 สโมสร
สมาคมอันดับที่ 16–55 (ยกเว้น ลิกเตนสไตน์) จะได้สโมสรเข้าร่วมการแข่งขัน 1 สโมสร
สโมสรที่ชนะเลิศการแข่งขันยูฟ่าแชมเปียนส์ลีก ฤดูกาล 2022–23 และ ยูฟ่ายูโรปาลีก ฤดูกาล 2022–23 จะได้รับสิทธิ์เข้าร่วมแข่งขันหากไม่ได้สิทธิ์สำหรับยูฟ่าแชมเปียนส์ลีก ฤดูกาล 2023–24 ผ่านลีกในประเทศของพวกเขา.
การคัดเลือกสโมสร > การจัดอันดับตามสมาคมฟุตบอล

สำหรับการแข่งขัน ยูฟ่าแชมเปียนส์ลีก ฤดูกาล 2023–24, แต่ละสมาคมจะจัดอันดับอ้างอิงตามค่าสัมประสิทธิ์ของยูฟ่าในปี พ.ศ. 2565 (ค.ศ. 2022) ซึ่งคิดตามผลการแข่งขันฟุตบอลระดับทวีปตั้งแต่ฤดูกาล 2017–18 ถึง 2021–22. การจัดสรรทีมสะท้อนถึงการระงับอย่างต่อเนื่องของรัสเซียจากการแข่งขันของยูฟ่า.
วันแข่งขันและวันจับสลาก

ตารางการแข่งขันเป็นไปดังนี้. แมตช์ทั้งหมดจะลงเล่นทุกวันอังคารและทุกวันพุธ นอกจากรอบเบื้องต้นรอบชิงชนะเลิศ. เวลาคิกออฟการแข่งขันจะเริ่มต้นตั้งแต่รอบเพลย์ออฟคือ 18:45 และ 21:00 CEST/CET.
| การแข่งขัน | รอบ | วันจับสลาก | นัดแรก | นัดที่สอง |
| --- | --- | --- | --- | --- |
| รอบคัดเลือก | รอบเบื้องต้น | 13 มิถุนายน 2566 | 27 มิถุนายน 2566 (รอบรองชนะเลิศ) | 30 มิถุนายน 2566 (รอบชิงชนะเลิศ) |
| รอบคัดเลือก | รอบคัดเลือกรอบแรก | 20 มิถุนายน 2566 | 11–12 กรกฎาคม 2566 | 18–19 กรกฎาคม 2566 |
| รอบคัดเลือก | รอบคัดเลือกรอบสอง | 21 มิถุนายน 2566 | 25–26 กรกฎาคม 2566 | 1–2 สิงหาคม 2566 |
| รอบคัดเลือก | รอบคัดเลือกรอบสาม | 24 กรกฎาคม 2566 | 8–9 สิงหาคม 2566 | 15 สิงหาคม 2566 |
| เพลย์ออฟ | รอบเพลย์ออฟ | 7 สิงหาคม 2566 | 22–23 สิงหาคม 2566 | 29–30 สิงหาคม 2566 |
| รอบแบ่งกลุ่ม | นัดที่ 1 | 31 สิงหาคม 2566 | 19–20 กันยายน 2566 | 19–20 กันยายน 2566 |
| รอบแบ่งกลุ่ม | นัดที่ 2 | 31 สิงหาคม 2566 | 3–4 ตุลาคม 2566 | 3–4 ตุลาคม 2566 |
| รอบแบ่งกลุ่ม | นัดที่ 3 | 31 สิงหาคม 2566 | 24–25 ตุลาคม 2566 | 24–25 ตุลาคม 2566 |
| รอบแบ่งกลุ่ม | นัดที่ 4 | 31 สิงหาคม 2566 | 7–8 พฤศจิกายน 2566 | 7–8 พฤศจิกายน 2566 |
| รอบแบ่งกลุ่ม | นัดที่ 5 | 31 สิงหาคม 2566 | 28–29 พฤศจิกายน 2566 | 28–29 พฤศจิกายน 2566 |
| รอบแบ่งกลุ่ม | นัดที่ 6 | 31 สิงหาคม 2566 | 12–13 ธันวาคม 2566 | 12–13 ธันวาคม 2566 |
| รอบแพ้คัดออก | รอบ 16 ทีมสุดท้าย | 18 ธันวาคม 2566 | 13–14 และ 20–21 กุมภาพันธ์ 2567 | 5–6 และ 12–13 มีนาคม 2567 |
| รอบแพ้คัดออก | รอบ 8 ทีมสุดท้าย | 15 มีนาคม 2567 | 9–10 เมษายน 2567 | 16–17 เมษายน 2567 |
| รอบแพ้คัดออก | รอบรองชนะเลิศ | 15 มีนาคม 2567 | 30 เมษายน – 1 พฤษภาคม 2567 | 7–8 พฤษภาคม 2567 |
| รอบแพ้คัดออก | รอบชิงชนะเลิศ | 15 มีนาคม 2567 | 1 มิถุนายน 2567 ที่ สนามกีฬาเวมบลีย์, ลอนดอน | 1 มิถุนายน 2567 ที่ สนามกีฬาเวมบลีย์, ลอนดอน |
รอบคัดเลือก

บทความหลัก: ยูฟ่าแชมเปียนส์ลีก ฤดูกาล 2023–24 รอบคัดเลือก
รอบคัดเลือก > รอบเบื้องต้น

ทั้งหมดสี่ทีมมีส่วนร่วมในรอบเบื้องต้น. การจัดทีมวางของแต่ละทีมขึ้นอยู่กับพวกเขาในปี ค.ศ. 2023 ค่าสัมประสิทธิ์สโมสรยูฟ่า, สองทีมเป็นทีมวางและสองทีมเป็นทีมที่ไม่ได้เป็นทีมวางในรอบรองชนะเลิศ. แต่ละนัดจัดขึ้นที่ Kópavogsvöllur ใน คอปาวอกูร์, ประเทศไอซ์แลนด์ ดังนั้นทีมแรกที่ถูกจับชื่อขึ้นมาในแต่ละคู่ในรอบรองชนะเลิศ, และรอบชิงชนะเลิศ (ระหว่างสองทีมชนะเลิศของรอบรองชนะเลิศ, ผู้ที่ไม่ทราบตัวตนในขณะการจับสลาก), จะเป็นทีม "เจ้าบ้าน" เพื่อวัตถุประสงค์ในการบริหาร.ผู้ชนะของรอบเบื้องต้น รอบชิงชนะเลิศ ผ่านเข้าสู่รอบคัดเลือกรอบแรก. ผู้แพ้ของรอบรองชนะเลิศและรอบชิงชนะเลิศจะถูกย้ายไปสู่ ยูโรปาคอนเฟอเรนซ์ลีก ตัวแทนที่ชนะเลิศจากลีก รอบคัดเลือกรอบสอง.
| ทีมหนึ่ง |  ผล  | ทีมสอง |
| --- | --- | --- |
| อัตเลติก คลับ ดี'เอสคัลเดส  | 0–3 |  บูดูชนอสต์พอดกอรีตซา |
| เทร เพนเน  | 1–7 |  ไบรดาบลิก |
| ทีมหนึ่ง |  ผล  | ทีมสอง |
| --- | --- | --- |
| บูดูชนอสต์พอดกอรีตซา  | 0–5 |  ไบรดาบลิก |
รอบคัดเลือก > รอบคัดเลือกรอบแรก

การจับสลากสำหรับรอบคัดเลือกรอบแรกได้จัดขึ้นเมื่อวันที่ 20 มิถุนายน ค.ศ. 2023. เลกแรกจะลงเล่นในวันที่ 11 และ 12 กรกฎาคม และเลกที่สองจะลงเล่นในวันที่ 18 และ 19 กรกฎาคม ค.ศ. 2023.
ผู้ชนะของแต่ละคู่จะได้ผ่านเข้าสู่ตัวแทนที่ชนะเลิศจากลีก รอบคัดเลือกรอบสอง. 13 จาก 15 ผู้แพ้จะถูกย้ายไปสู่ ยูโรปาคอนเฟอเรนซ์ลีก ตัวแทนที่ชนะเลิศจากลีก รอบคัดเลือกรอบสอง และ 2 ผู้แพ้ได้รับสิทธิ์บายและถูกย้ายไปสู่ ยูโรปาคอนเฟอเรนซ์ลีก ตัวแทนที่ชนะเลิศจากลีก รอบคัดเลือกรอบสาม.
| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| บีเค ฮัคเคิน  | 5–1 |  เดอะนิวเซนส์ | 3–1 | 2–0 |
| บอลล์กานี  | 2–4 |  ลูโดโกเรตส์รัซกราด | 2–0 | 0–4 |
| แชมร็อกโรเวอส์  | 1–3 |  ไบรดาบลิก | 0–1 | 1–2 |
| ชัลกิริส  | 2–1 |  สตรูกา | 0–0 | 2–1 |
| เคไอ  | 3–0 |  แฟแร็นตส์วาโรช | 0–0 | 3–0 |
| โอลิมปิยา ลูบลิยานา  | 4–2 |  วัลมิเอรา | 2–1 | 2–1 |
| เอชเจเค  | 3–2 |  ลาร์เน | 1–0 | 2–2  (ต่อเวลา) |
| ลินคอล์นเรดอิมป์ส  | 1–6 |  คาราบัก | 1–2 | 0–4 |
| ราคอฟ แชสตอชอวา  | 4–0 |  ฟลอรา | 1–0 | 3–0 |
| สโลวาน บราติสลาวา  | 3–1 |  สวิฟต์ เฮสเปรันเก | 1–1 | 2–0 |
| ฟารุล คอนสแตนตา  | 1–3 |  เชริฟฟ์ตีรัสปอล | 1–0 | 0–3  (ต่อเวลา) |
| แฮมรุน สปาร์ตันส์  | 1–6 |  มัคคาบีไฮฟา | 0–4 | 1–2 |
| อูราร์ตู  | 3–3  (ดวลลูกโทษ 3–4) |  ซรินจ์สกี มอสตาร์ | 0–1 | 3–2  (ต่อเวลา) |
| ปาร์ตีซานี  | 1–3 |  บาแตบารือเซา | 1–1 | 0–2 |
| อัสตานา  | 3–2 |  ดีนาโมทบิลีซี | 1–1 | 2–1 |
หมายเหตุ
1 2  ผู้แพ้ที่จับสลากแล้วได้รับสิทธิ์บายเข้าสู่ ยูโรปาคอนเฟอเรนซ์ลีก รอบคัดเลือกรอบสาม.
รอบคัดเลือก > รอบคัดเลือกรอบสอง

การจับสลากสำหรับรอบคัดเลือกรอบสองได้จัดขึ้นเมื่อวันที่ 21 มิถุนายน ค.ศ. 2023. 
เลกแรกจะลงเล่นในวันที่ 25 และ 26 กรกฎาคม และเลกที่สองจะลงเล่นในวันที่ 1 และ 2 สิงหาคม ค.ศ. 2023.
ผู้ชนะของแต่ละคู่จะผ่านเข้าสู่รอบคัดเลือกรอบสามของเส้นทางของตนเอง. ผู้แพ้ตัวแทนที่ชนะเลิศจากลีกจะถูกย้ายไปสู่ ยูโรปาลีก ตัวแทนที่ชนะเลิศจากลีก รอบคัดเลือกรอบสาม, ในขณะที่ผู้แพ้ตัวแทนจากลีกจะถูกย้ายไปสู่ ยูโรปาลีก ตัวแทนจากลีก รอบคัดเลือกรอบสาม.
| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| ชัลกิริส  | 2–3 |  กาลาทาซาไร | 2–2 | 0–1 |
| ลูโดโกเรตส์รัซกราด  | 2–3 |  โอลิมปิยา ลูบลิยานา | 1–1 | 1–2 |
| ราคอฟ แชสตอชอวา  | 4–3 |  คาราบัก | 3–2 | 1–1 |
| เคไอ  | 3–3 (4–3 ล) |  บีเค ฮัคเคิน | 0–0 | 3–3  (ต่อเวลา) |
| เอชเจเค  | 1–2 |  ม็อลเดอ | 1–0 | 0–2 |
| ไบรดาบลิก  | 3–8 |  โคเปนเฮเกน | 0–2 | 3–6 |
| เชริฟฟ์ตีรัสปอล  | 2–4 |  มัคคาบีไฮฟา | 1–0 | 1–4  (ต่อเวลา) |
| อาริส ลิมาสซอล  | 11–5 |  บาแตบารือเซา | 6–2 | 5–3 |
| ซรินจ์สกี มอสตาร์  | 2–3 |  สโลวาน บราติสลาวา | 0–1 | 2–2 |
| ดินามอซาเกร็บ  | 6–0 |  อัสตานา | 4–0 | 2–0 |
| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| ดนีปรอ-1  | 3–5 |  ปานาซีไนโกส | 1–3 | 2–2 |
| เซอร์เวตต์  | 3–3 (1–4 ล) |  แค็งก์ | 1–1 | 2–2  (ต่อเวลา) |